1.pielikums

TEHNISKĀ SPECIFIKĀCIJA
CENU APTAUJAI
„Kausu, medaļu un cita sporta apbalvojuma izgatavošana un piegāde”
identifikācijas Nr. BAP/2026/2-1/42
1.	Vispārīgā informācija un mērķis
1.1.	Pasūtītājs: Bauskas novada pašvaldības iestāde “Bauskas apvienības pārvalde” (turpmāk – Pasūtītājs).
1.2.	Mērķis: nodrošināt Pasūtītāja organizēto sporta sacensību un pasākumu dalībnieku apbalvošanu ar kausiem, medaļām un citiem sporta apbalvojumiem.
1.3.	Finansējuma avots: pašvaldības budžeta līdzekļi.
1.4.	Pasūtītāja kontaktpersonas līguma izpildes jautājumos ir Pasūtītāja pagasta nodaļu vadītāji. Kontaktinformācija norādīta pašvaldības tīmekļvietnē: https://www.bauskasnovads.lv/lv/strukturvieniba/bauskas-apvienibas-parvalde 
2.	Iepirkuma priekšmeta apraksts
2.1.	Iepirkuma priekšmets ir:
2.1.1. medaļu (t.sk. medaļu centru un lenšu), kausu (t.sk. kausu centru), figūru un dekoru (no stikla, akrila, koka, metāla, mastikas vai citiem materiāliem), izgatavošana (t.sk. gravēšana vai apdruka uz izgatavotajiem priekšmetiem) un piegāde;
2.1.2. citu sporta apbalvojumu izgatavošana un piegāde. Ar citu sporta apbalvojumu izgatavošanu saprot iestādes vai pagasta ģerboņa, logotipa un citas ar attiecīgo sporta pasākumu (sacensībām, turnīru) saistītas informācijas iestrādi uz Pasūtītāja iesniegta priekšmeta, to gravējot vai apdrukājot tieši uz priekšmeta virsmas vai arī izgatavojot un priekšmetam pievienojot (pielīmējot, pieskrūvējot, piešujot, piegludinot, piekarot vai citādi piestiprinot) apgravētu vai apdrukātu plāksnīti, etiķeti, uzlīmi, birku, uzšuvi vai tamlīdzīgu elementu. 
2.2.	Šīs specifikācijas 3. punkta tabulā norādītie daudzumi ir prognozētie apjomi visam līguma darbības laikam un tiek izmantoti piedāvājumu salīdzināšanai. Pasūtītājs pasūta faktiski nepieciešamo daudzumu, un tam nav pienākuma iepirkt visu prognozēto apjomu. Kopējā līguma summa nedrīkst pārsniegt maksimāli pieļaujamo līgumcenu 9999,99 EUR bez PVN.
2.3.	Finanšu piedāvājumā norādītās vienības cenas ir nemainīgas visā līguma darbības laikā.
2.4.	Ja pozīcijā norādīts izmēru (augstuma vai laukuma) diapazons, piedāvātā vienības cena attiecas uz jebkuru izmēru šajā diapazonā. 
2.5.	Vienības cenā iekļauj visas ar attiecīgās pozīcijas izpildi saistītās  izmaksas, tai skaitā materiālu, izgatavošanas, maketēšanas, iepakojuma un piegādes (t.sk. sūtīšanas uz pakomātu) izmaksas. Gravēšanas un apdrukas izmaksas norāda tikai attiecīgajās gravēšanas (apdrukas) pozīcijās, un tās netiek dublētas preces vienības cenā.
2.6.	Tabulā norādītie parametri ir minimālās prasības. Pieļaujami ekvivalenti risinājumi, kuru parametri nav sliktāki par norādītajiem.


3.	Minimālās tehniskās prasības
	Nr. p.k.
	Nosaukums
	Minimālās prasības (parametri)
	Mērv.
	Prognozētais daudzums

	1.
	Medaļas

	1.1.
	Lielās medaļas (komplekts – zelta, sudraba un bronzas krāsas medaļa)
	Medaļas augstums 70 mm, vieta centram ar diametru 50 mm. Spīdīga, kvalitatīva galvanizēta virsma visām 3 (trīs) komplekta medaļām; pieļaujams krāsas ietonējums. Pieejami vismaz 3 (trīs) dažādi medaļu dizaini.
	kompl.
	160

	1.2.
	Vidējās medaļas (komplekts – zelta, sudraba un bronzas krāsas medaļa)
	Medaļas augstums 50 mm, vieta centram ar diametru 25 mm. Spīdīga, kvalitatīva galvanizēta virsma visām 3 (trīs) komplekta medaļām; pieļaujams krāsas ietonējums. Pieejami vismaz 3 (trīs) dažādi medaļu dizaini.
	kompl.
	880

	1.3.
	Mazās medaļas (komplekts – zelta, sudraba un bronzas krāsas medaļa)
	Medaļas augstums 45 mm, vieta centram ar diametru 25 mm. Spīdīga, kvalitatīva galvanizēta virsma visām 3 (trīs) komplekta medaļām; pieļaujams krāsas ietonējums. Pieejami vismaz 3 (trīs) dažādi medaļu dizaini.
	kompl.
	20

	1.4.
	Lielo medaļu centri
	Metāla centrs, diametrs 50 mm, zelta, sudraba vai bronzas krāsā. Pieejami dažādu sporta veidu centri.
	gab.
	480

	1.5.
	Vidējo un mazo medaļu centri
	Metāla vai polimēra centrs, diametrs 25 mm, zelta, sudraba vai bronzas krāsā. Pieejami dažādu sporta veidu centri.
	gab.
	2700

	1.6.
	Medaļu lentes, šaurās
	Standarta auduma lente, platums 11 mm, garums 80-90 cm ar karabīni piestiprināšanai medaļai. Krāsas pēc Pasūtītāja izvēles:
– zila/balta, sarkana/balta, zaļa/balta;
– Latvijas karoga krāsās (sarkana–balta–sarkana);
– zelta, sudraba, bronzas krāsā.
	gab.
	2700

	1.7.
	Medaļu lentes, platās
	Auduma lente, platums 22 mm, garums 80-90 cm ar karabīni piestiprināšanai medaļai. Krāsas pēc Pasūtītāja izvēles:
– zila/balta, sarkana/balta, zaļa/balta;
– Latvijas karoga krāsās (sarkana–balta–sarkana);
– zelta, sudraba, bronzas krāsā.
	gab.
	480

	1.8.
	Gravēšana medaļām
	Gravējums uz zelta, sudraba vai bronzas krāsas metāla plāksnītes, kas piestiprināta medaļas aizmugurē (ieņemtā vieta, sacensību nosaukums, datums u.c. informācija). Maketēšana iekļauta gravēšanas cenā.
	gab.
	3180

	2.
	Kausi

	2.1.
	Lielie metāla kausi
	Metāla kauss zelta, sudraba vai bronzas krāsā, augstums 44 - 63 cm, uz melnas plastikāta pamatnes, ar vietu kausa centram vai bez tās. Vidējā daļa zelta vai sudraba tonī, kausa bļodiņas malās dekoratīvi rokturi („austiņas”). Pieejami vismaz 3 (trīs) dažādi dizaini.
	gab.
	25

	2.2.
	Vidējie metāla kausi 
	Metāla kauss zelta, sudraba vai bronzas krāsā, augstums 20 - 43 cm ar melnu marmora pamatni, ar vietu kausa centram vai bez tās. Vidējā daļa zelta vai sudraba tonī, pieļaujams krāsas ietonējums. Pieejami vismaz 3 (trīs) dažādi dizaini.
	gab.
	85

	2.3.
	Mazie metāla kausi
	Metāla kauss zelta, sudraba vai bronzas krāsā, augstums līdz 12 -19 cm ar melnu marmora pamatni, vietu kausa centram vai bez tās. Vidējā daļa zelta vai sudraba tonī. Pieejami vismaz 3 (trīs) dažādi dizaini.
	gab.
	70

	2.4.
	Kausa centrs, 50 mm
	Metāla centrs zelta krāsā, diametrs 50 mm. Pieejami dažādu sporta veidu centri.
	gab.
	25

	2.5.
	Kausa centrs, 25 mm
	Metāla centrs zelta krāsā, diametrs 25 mm. Pieejami dažādu sporta veidu centri.
	gab.
	155

	2.6.
	Gravēšana kausiem
	Gravējums uz metāla plāksnītes kausa priekšpusē. Maketēšana iekļauta gravēšanas cenā.
	gab.
	180

	3.
	Figūras

	3.1.
	Lielās mastikas figūras
	Figūra no mastikas, vienā vai vairākās krāsās, uz melnas plastikāta pamatnes, ar vietu centram vai gravējuma plāksnītei. Augstums 15–20 cm. Pieejami vismaz 3 (trīs) dažādi dizaini.
	gab.
	6

	3.2.
	Mazās mastikas figūras
	Figūra no mastikas, vienā vai vairākās krāsās, uz melnas plastikāta pamatnes, ar vietu centram vai gravējuma plāksnītei. Augstums 10–14 cm. Pieejami vismaz 3 (trīs) dažādi dizaini.
	gab.
	6

	3.3.
	Gravēšana figūrām
	Gravējums uz metāla plāksnītes figūras priekšpusē. Maketēšana iekļauta gravēšanas cenā.
	gab.
	12

	4.
	Dekori

	4.1.
	Stikla dekors
	Stikla dekors ar pamatni, augstums 17–23 cm, ar sudraba, zelta, bronzas u.c. krāsu elementiem. Pieejami vismaz 3 (trīs) dažādi dizaini.
	gab.
	20

	4.2.
	Akrila stikla dekors
	Akrila stikla dekors ar pamatni, augstums 17–23 cm, ar sudraba, zelta, bronzas u.c. krāsu elementiem. Pieejami vismaz 3 (trīs) dažādi dizaini.
	gab.
	15

	4.3.
	Galda dekors
	Galda dekors ar pamatni, augstums 20–25 cm, dažādās krāsās. Pieejami vismaz 3 (trīs) dažādi dizaini, noradot materiālu (koks, stikls, polirezīns u.c.) 
	gab.
	5

	4.4.
	Gravēšana dekoriem
	Gravējums uz dekora, gravējuma laukums ne mazāks par 55×22 mm. Maketēšana iekļauta gravēšanas cenā.
	gab.
	40

	5.
	Citi sporta apbalvojumi (Pasūtītāja iesniegtu priekšmetu personalizēšana, specifikācijas 2.1.2. apakšpunkts)

	5.1.
	Metāla priekšmeta personalizēšana
	Ģerboņa, logotipa un teksta gravēšana vai apdruka uz Pasūtītāja iesniegta metāla priekšmeta (piem., kausa, šķīvja, plāksnes, termokrūzes, pudeles) virsmas vai apgravētas/apdrukātas metāla plāksnītes izgatavošana un piestiprināšana priekšmetam.
Gravējuma (apdrukas) vai plāksnītes laukums no 50×30 mm līdz 100×70 mm. Maketēšana iekļauta cenā.
	gab.
	40

	5.2.
	Koka priekšmeta personalizēšana
	Ģerboņa, logotipa un teksta gravēšana vai apdruka uz Pasūtītāja iesniegta koka priekšmeta (piem., koka plāksnes, vairoga, dēlīša, rāmja, kastītes) virsmas vai apgravētas/apdrukātas metāla vai koka plāksnītes izgatavošana un piestiprināšana priekšmetam.
Gravējuma (apdrukas) vai plāksnītes laukums no 60×40 mm līdz 200×150 mm. Maketēšana iekļauta cenā.
	gab.
	30

	5.3.
	Ādas priekšmeta personalizēšana
	Ģerboņa, logotipa un teksta gravēšana vai karstspiedes iespiedums (bez krāsas vai ar foliju) uz Pasūtītāja iesniegta dabīgās vai mākslīgās ādas priekšmeta (piem., atslēgu piekariņa, maciņa, piezīmju grāmatas vāka, dokumentu vāciņa) vai apgravētas metāla plāksnītes vai ādas etiķetes izgatavošana un piestiprināšana (piešūšana, pielīmēšana) priekšmetam.
Gravējuma (iespieduma) vai plāksnītes/etiķetes laukums no 30×20 mm līdz 80×60 mm. Maketēšana iekļauta cenā.
	gab.
	20

	5.4.
	Auduma (tekstila) priekšmeta personalizēšana
	Ģerboņa, logotipa un teksta pilnkrāsu apdruka (termopārnese/DTF, sietspiede vai sublimācija) vai izšuvums uz Pasūtītāja iesniegta tekstila priekšmeta (piem., sporta krekla, T krekla, dvieļa, karoga, cepures, somas) vai apdrukātas/izšūtas uzšuves (etiķetes) izgatavošana un piešūšana vai piegludināšana priekšmetam.
Apdrukas (izšuvuma) vai uzšuves laukums no 50×50 mm līdz 250×300 mm. Apdrukai jābūt noturīgai pret mazgāšanu atbilstoši auduma kopšanas prasībām. Maketēšana iekļauta cenā.
	gab.
	50

	5.5.
	Plastmasas priekšmeta personalizēšana
	Ģerboņa, logotipa un teksta UV apdruka, tampondruka vai gravēšana uz Pasūtītāja iesniegta plastmasas priekšmeta (piem., ūdens pudeles, sporta inventāra, plāksnes, aizsargķiveres) virsmas vai apdrukātas uzlīmes (ar aizsargpārklājumu) vai apgravētas plāksnītes izgatavošana un piestiprināšana priekšmetam.
Apdrukas (gravējuma), uzlīmes vai plāksnītes laukums no 40×20 mm līdz 100×60 mm. Maketēšana iekļauta cenā.
	gab.
	40

	
	
	
	
	



4.	Izpildes vieta un termiņi
4.1.	Līguma izpildes laiks: 24 (divdesmit četri) mēneši no līguma spēkā stāšanās dienas vai līdz maksimāli pieļaujamās līgumcenas sasniegšanai, atkarībā no tā, kurš no nosacījumiem iestājas agrāk.
4.2.	Piegādes vieta: Uzvaras iela 6, Bauska, Bauskas nov., LV-3910, vai Pasūtītāja pieprasījumā norādītais pakomāts Bauskas pilsētā, vai Izpildītāja norādītā vieta Bauskas pilsētā. Šajā vietā Pasūtītājs nodod Izpildītājam arī specifikācijas 2.1.2. apakšpunktā minētos priekšmetus personalizēšanai. Ja Izpildītājs izvēlās priekšmetu iesniegšanu apdrukai pakomātā Bauskas pilsētā, Izpildītājs nodrošina pakomāta pakalpojumu priekšapmaksu un 3 (trīs) darba dienu laikā no Pasūtītāja pieprasījuma saņemšanas dienas nosūta Pasūtītājam informāciju, kas nepieciešama apdrukas priekšmetu nosūtīšanai (sūtījuma numurs (kods), ko pirms tam ir noformējis un apmaksājis Izpildītājs). Pakomāta sūtīšanas izmaksas iekļauj apdrukas pakalpojuma cenā. 
4.3.	Katra pasūtījuma izgatavošanas un piegādes termiņš: visām pozīcijām 3 (trīs) darba dienu laikā no Pasūtītāja pieprasījuma saņemšanas dienas, ja pieprasījumā nav norādīts garāks termiņš. Šīs specifikācijas 3. punkta tabulas 5. sadaļas pozīcijām termiņu skaita no dienas, kad Izpildītājs saņēmis Pasūtītāja iesniegto priekšmetu. Ja Pasūtītājs maketu (5.2. punkts) saskaņo vēlāk nekā nākamajā darba dienā pēc tā saņemšanas, izpildes termiņš pagarinās par attiecīgo kavējuma dienu skaitu.
5.	Pasūtīšanas, izgatavošanas un piegādes nosacījumi
5.1.	Pasūtītājs pieprasījumu nosūta Izpildītājam pa e-pastu, norādot nepieciešamo preču veidu un skaitu, dizainu, krāsas, sporta veida centrus, gravējuma vai apdrukas tekstu, piegādes vietu un laiku. Specifikācijas 2.1.2. apakšpunktā minētajiem apbalvojumiem Pasūtītājs norāda arī priekšmeta materiālu un vēlamo apstrādes veidu (gravēšana, apdruka vai plāksnītes, etiķetes, uzšuves pievienošana).
5.2.	Pirms apbalvojuma izgatavošanas Izpildītājs izstrādā apbalvojuma (gravējuma vai apdrukas) maketu un saskaņo to ar Pasūtītāja pārstāvi pa e-pastu. Izgatavošanu uzsāk pēc maketa saskaņošanas.
5.3.	Pozīcijās, kurās noteikts, Izpildītājs nodrošina izvēli no vismaz 3 (trīs) dažādiem dizainiem, iesniedzot Pasūtītājam attēlus vai norādi uz katalogu.
5.4.	Piegādātajām precēm jābūt kvalitatīvām, bez redzamiem defektiem un bojājumiem, nekaitīgām veselībai un iepakotām tā, lai tās netiktu bojātas transportēšanas laikā.
5.5.	Nebūtiskas atkāpes no tabulā norādītajiem parametriem pieļaujamas tikai ar Pasūtītāja rakstisku (e-pasta) saskaņojumu, nemainot vienības cenu.
6.	Garantijas prasības
6.1.	Izpildītājs garantē, ka preces atbilst tehniskajai specifikācijai un saskaņotajam maketam.
6.2.	Ja konstatēts preces bojājums, defekts vai neatbilstība (tostarp gravējuma vai apdrukas kļūda, kas radusies Izpildītāja vainas dēļ), Izpildītājs par saviem līdzekļiem preci apmaina 48 (četrdesmit astoņu) stundu laikā no Pasūtītāja pretenzijas saņemšanas.
6.3.   Ja Izpildītāja vainas dēļ ir bojāts Pasūtītāja iesniegtais priekšmets (2.1.2. apakšpunkts), Izpildītājs par saviem līdzekļiem to aizstāj ar līdzvērtīgu priekšmetu vai atlīdzina tā vērtību.
7.	Nodošanas un pieņemšanas kārtība
7.1.	Preces nodod un pieņem ar preču pavadzīmi, ko paraksta abas puses.
7.2.	Pieņemot preces, Pasūtītājs pārbauda to daudzumu, atbilstību pieprasījumam un saskaņotajam maketam, kā arī vizuālo kvalitāti. Ja preces saņemtas pakomātā, Pasūtītājs tās pārbauda vienas darba dienas laika pēc saņemšanas.
7.3.	Neatbilstības gadījumā Pasūtītājs nosūta Izpildītājam pretenziju pa e-pastu, un Izpildītājs novērš neatbilstību šīs specifikācijas 6.2. punktā noteiktajā kārtībā.
7.4.	Apmaksa tiek veikta saskaņā ar nolikuma 6.2. punktu.

